Diari Oficial de la Generalitat Valenciana


Sumari del DOGV 4590, del 18-09-2003 (2003/10235)

RESOLUCIÓ de 28 de juliol de 2003, de la Secretaria d'Estat de Justícia, per la qual s'aproven les relacions provisionals d'aspirants admesos i exclosos a les proves selectives per a ingrés en els cossos d'oficials i auxiliars (torns promoció interna i lliure) i agents (torn lliure).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4590

Data del DOGV
:   18-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10679


Organisme emissor
:   Ministeri de Justícia

Tipus de document
:   Resolució

RESOLUCIÓ de 28 de juliol de 2003, de la Secretaria d'Estat de Justícia, per la qual s'aproven les relacions provisionals d'aspirants admesos i exclosos a les proves selectives per a ingrés en els cossos d'oficials i auxiliars (torns promoció interna i lliure) i agents (torn lliure). [2003/X10062]
  
Finalitzat el termini de presentació d'instàncies, i de conformitat amb el que establixen les bases 5.1 i 4.1 de les ordes de 27 de maig de 2003 (BOE de 4 i 5 de juny), per les quals es convocaven proves selectives per a l'ingrés en els cossos d'oficials i auxiliars (torns promoció interna i lliure) i agents (torn lliure), esta Secretaria d'Estat ha resolt:
  
Primer
  
Aprovar les relacions provisionals, per àmbits territorials, d'aspirants admesos i exclosos a les proves selectives per a l'ingrés en els cossos d'oficials i auxiliars (torns promoció interna i lliure) i agents (torn lliure), i publicar les relacions provisionals, per àmbits territorials, d'aspirants exclosos, amb indicació de les causes d'exclusió, a les proves selectives per a l'ingrés en els citats cossos, que figuren en els següents annexos de la present resolució:
  
ANNEX I: RELACIÓ PROVISIONAL EXCLOSOS COS NO CONVOCAT.
  
ANNEX II: RELACIÓ PROVISIONAL EXCLOSOS COS OFICIALS.
  
ANNEX III: RELACIÓ PROVISIONAL EXCLOSOS COS AUXILIARS.
  
ANNEX IV: RELACIÓ PROVISIONAL EXCLOSOS COS AGENTS
  
Segon
  
Les llistes certificades completes quedaran exposades al públic als servicis d'Informació d'este Ministeri, carrer de la Manzana núm. 2, 28583 Madrid; a la seua pàgina Web, www.mju.es Ofertes d'Ocupació Pública; òrgans competents de les comunitats autònomes on es convoquen places; gerències territorials del Ministeri de Justícia; tribunals superiors de Justícia; audiències provincials; delegacions i subdelegacions de Govern i Centre d'Informació Administrativa de la Funció Pública, carrer María de Molina 50, 18807 Madrid.
  
Els aspirants hauran de comprovar no solament que no figuren en la relació d'exclosos, sinó, a més, que els seus noms consten correctament en la relació d'admesos.
  
Tercer
  
La inclusió dels aspirants en les relacions provisionals d'admesos a les proves selectives per a l'ingrés en els Cos d'Oficials i Auxiliars, torn promoció interna, no suposa, en cap cas, el reconeixement per part de l'administració que estos reunixen el requisit de comptar amb cinc anys de servicis efectius, com a funcionaris de carrera del Cos d'Auxiliars (per a accés al Cos d'Oficials), o amb tres anys de servicis efectius, com a funcionaris de carrera del Cos d'Agents (per a accés al Cos d'Auxiliars), i compten, en estos dos casos, com a mínim, amb vuit punts, d'acord amb el barem de mèrits establits en les bases de les convocatòries.
  
Quart
  
De conformitat amb el que disposen les bases 5.2 i 4.2 de les ordes de Convocatòria, els aspirants exclosos disposaran d'un termini de quinze dies naturals, comptadors a partir de l'endemà de la publicació d'esta resolució en el Boletín Oficial del Estado, per a esmenar el defecte que n'haja motivat l'exclusió o l'omissió, circumstància que, si és procedent, donarà origen a l'oportuna rectificació de les llistes d'admesos.
  
Els qui no esmenen l'exclusió, o al·leguen l'omissió, justificant el seu dret a ser inclosos, seran definitivament exclosos.